CPALLกำไรไตรมาส1/58แข็งแกร่งแนะซื้อมองปัจจัยต่อต้านไม่ซื้อสินค้ากระทบน้อย
CPALLกำไรไตรมาส1/58แข็งแกร่ง แม้กำลังซื้อโดยรวมยังอ่อน อย่างไรก็ตามแม้ภาพเศรษฐกิจไทยโดยรวมที่อ่อนลง แต่ CPALL ก็จำหน่ายสินค้าที่มีราคาไม่สูงและจำเป็นต่อชีวิตประจำวัน อีกทั้งปัจจัยการต่อต้านไม่ซื้อสินค้าจาก Z-Eleven คาดว่าจะเป็นปัจจัยลบเพียงชั่วคราว และส่งผลกระทบน้อยแนะนำซื้อด้วยราคาพื้นฐาน 48.00 บาท

14 พ.ค. 2558

บล.ดีบีเอสฯ ระบุในบทวิเคราะห์วันนี้ (14พ.ค.58) ว่าบริษัท ซีพี ออลล์ จำกัด (มหาชน) หรือ CPALL กำไรสุทธิ ไตรมาส1/58 เป็น 3.4 พันล้านบาท เติบโตถึง 26%เทียบช่วงเดียวกันของปีก่อนและ 36%เทียบไตรมาสก่อนหน้าสืบเนื่องจากยอดขายรวมเติบโตดี รวมทั้งค่าใช้จ่ายเกี่ยวกับ MAKRO ลดลง 
สำหรับอัตราเติบโต SSSG เป็นบวกได้เป็น 0.3% ในงวด ไตรมาส1/58 (เทียบกับ +1.1% ในงวด ไตรมาส1/57 และไตรมาส4/57ที่ -3.6%) แม้ว่ากำลังซื้อในประเทศโดยรวมอ่อนลง การขยายสาขายังดำเนินต่อไปตามแผน ใน ไตรมาส1/58 ขยายไปอีก 207 สาขา คิดเป็น 35% จากเป้าปีนี้ และกลยุทธ์การจำหน่ายสินค้าที่มีอัตรากำไรขั้นต้นสูงช่วยผลักดันให้บริษัทมีการเติบโตดีได้อย่างต่อเนื่อง แต่ก็ให้สอดคล้องกับภาวะเศรษฐกิจที่ไม่สดใสนัก 
ดังนั้นแม้ภาพเศรษฐกิจไทยโดยรวมที่อ่อนลง แต่ CPALL ก็จำหน่ายสินค้าที่มีราคาไม่สูงและจำเป็นต่อชีวิตประจำวัน อีกทั้งปัจจัยการต่อต้านไม่ซื้อสินค้าจาก Z-Eleven คาดว่าจะเป็นปัจจัยลบเพียงชั่วคราว และส่งผลกระทบน้อย คงคำแนะนำ ซื้อ ด้วยราคาพื้นฐาน 48.00 บาทซึ่งประเมินด้วย PEG ปี 15 ที่ 1.3 เท่า